
 25.4.2012
 BG
 Официален вестник на Европейския съюз
 L 113/4
 РЕГЛАМЕНТ ЗА ИЗПЪЛНЕНИЕ (ЕС) No 356/2012 НА КОМИСИЯТА
 от 24 април 2012 година
 за изменение на Регламент за изпълнение (ЕС) No 1239/2011 по отношение на периодите, през които могат да бъдат подавани тръжни оферти в отговор на втората и последващите частични покани за участие в търгове за пазарната 2011/2012 г. за внос на захар с намалено мито
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 187 във връзка с член 4 от него,
 като имат предвид, че:
 (1)
 С Регламент за изпълнение (ЕС) No 1239/2011 (2) на Комисията се откри постоянна тръжна процедура за внос на захар с код по КН 1701 с намалено мито за пазарната 2011/2012 година.
 (2)
 Тъй като предлагането на захар на пазара на ЕС се увеличи, с Регламент за изпълнение (ЕС) No 57/2012 на Комисията (3) бе преустановено подаването на тръжни оферти за частичните покани за участие в търгове с краен срок съответно 25 януари 2012 г., 1 февруари 2012 г. и 15 февруари 2012 г.
 (3)
 Непрекъснатото наблюдение на пазара показа, че предлагането на захар се е увеличило само в умерена степен. Въпреки увеличения внос през януари 2012 г., темпът на вноса от африканските, карибските и тихоокеанските страни, както и от най-слабо развитите страни, намалява значително от средата на февруари 2012 г. насам. Тази констатация бе потвърдена в Управителния комитет на 8 март 2012 г. от значително мнозинство от държавите членки, които считат че все още ще има проблеми с предлагането и че тези проблеми биха могли да се изострят в течение на пазарната година. Това би могло да засегне по-специално малки и средни предприятия, както и клиенти с фиксирани количества по дългосрочни договори.
 (4)
 Следователно, уместно би било да се изместят по-рано периодите за подаване на тръжни оферти и съответните крайни срокове, които съгласно Регламента за изпълнение (ЕС) No 1239/2011 са определени както следва: 6 юни 2012 г., 27 юни 2012 г. и 11 юли 2012 г.
 (5)
 Поради това Регламент (ЕС) No 1239/2011 следва да бъде съответно изменен.
 (6)
 С цел бързо подаване на сигнал към пазара и гарантиране на ефективно управление на мярката, настоящият Регламент следва да влезе в сила в деня на публикуването му в Официален вестник на Европейския съюз.
 (7)
 Мерките, предвидени в настоящия Регламент, са в съответствие със становището на Управителния комитет за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 В член 2 от Регламент (ЕС) No 1239/2011, параграф 2 се заменя със следното:
 „2. Периодите, през които могат да се подават тръжни оферти в отговор на втората и последващите частични покани, започват от първия работен ден след края на предходния период. Те приключват в 12 часа на обед брюкселско време, съответно на 2 май 2012 г., 23 май 2012 г. и 6 юни